ΠΕΡΙΕΧΟΜΕΝΑ
ΑΠΟΦΑΣΕΙΣ
Συμπληρωματική αναγκαστική απαλλοτρίωση
της με Α.Κ.Π. 02 ιδιοκτησίας της Καλλιόπης Θωμοπούλου, που βρίσκεται μεταξύ των οδών Μου-
τσοπούλου και πεζοδρόμου Κεχαγιά του Δήμου
Πειραιά, για τις ανάγκες κατασκευής του σιδηροδρομικού διαδρόμου από τον Πειραιά έως τις
Τρείς Γέφυρες στην είσοδο του μηχανοστασίου
Αγ. Ιωάννη Ρέντη. Αρχική αναγκαστική απαλλοτρίωση υπ’ αριθμ. 15330/23.4.2007 απόφαση Γεν.
Γραμ. Περιφ. Αττικής (ΦΕΚ 179/Δ΄/9.5.2007).
Ανάκληση συντελεσμένης συμπληρωματικής αναγκαστικής απαλλοτρίωσης ακινήτων που κηρύ-
χθηκε με την κοινή υπουργική απόφαση 1086638/
6504/0010/12.2.2005, ΦΕΚ 1152/25.10.2005 τ.Δ΄,
για τη διάνοιξη της Ε.Ο. Αθηνών - Κορίνθου στην
περιοχή της Κακιάς Σκάλας στη χ.θ.5+900 μέχρι χ.θ.
6+100 στο Δήμο Μεγάρων (ημικόμβος Κινέττας).
α) Αρχική αναγκαστική απαλλοτρίωση ακινήτων
κοινή υπουργική απόφαση 1099082/1997 (970/
1997 Δ΄).
Τροποποίηση σχεδίου πόλης στα Ο.Τ.735 και
Ο.Τ.736 της περιοχής Μαχαιρίτσα της Δ.Ε. Νέας
Ιωνίας του Ενιαίου Δήμου Βόλου.
ΑΠΟΦΑΣΕΙΣ
Αριθμ. 7449
(1)
Συμπληρωματική αναγκαστική απαλλοτρίωση
της με Α.Κ.Π. 02 ιδιοκτησίας της Καλλιόπης Θωμοπούλου, που βρίσκεται μεταξύ των οδών Μου-
τσοπούλου και πεζοδρόμου Κεχαγιά του Δήμου
Πειραιά, για τις ανάγκες κατασκευής του σιδηροδρομικού διαδρόμου από τον Πειραιά έως τις
Τρείς Γέφυρες στην είσοδο του μηχανοστασίου
Αγ. Ιωάννη Ρέντη. Αρχική αναγκαστική απαλλοτρίωση υπ’ αριθμ. 15330/23.4.2007 απόφαση Γεν.
Γραμ. Περιφ. Αττικής (ΦΕΚ 179/Δ΄/9.5.2007).
Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Τις διατάξεις του ν. 2882/2001 (Α΄ 17) «Κώδικας Αναγκαστικών Απαλλοτριώσεων» και ειδικότερα το άρθρο
1, όπως τροποποιήθηκαν και ισχύουν και το άρθρο 280
του ν. 4364/2016 (Α΄ 13) καθώς και το άρθρο 39, παρ. 3β
του ν. 4024/2011.
2. Τις διατάξεις του β.δ. 532/72 (Α΄ 161) περί κωδικοποίησης των διατάξεων σε ενιαίο κείμενο που αφορούν
τον Οργανισμό Σιδηροδρόμων Ελλάδος όπως έχουν τροποποιηθεί και ισχύουν.
3. Τις διατάξεις των άρθρων 3 και 4 του ν. 3891/2010
(Α΄ 188) περί αναδιάρθρωσης, εξυγίανσης και ανάπτυξης
του Ομίλου ΟΣΕ.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Φεβρουαρίου 2017
ΤΕΥΧΟΣ  A.A.Π.
Αρ. Φύλλου 31
ΤΕΥΧΟΣ ΑΝAΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 31/22.02.2017
4. Τις διατάξεις του ν. 3429/2005 (Α΄ 314) περί Δημοσίων Επιχειρήσεων και Οργανισμών (ΔΕΚΟ).
5. Την με Α.Π. 3247/2.6.2016 απόφαση του Διευθύνοντος Συμβούλου της ΕΡΓΑ ΟΣΕ Α.Ε., ύστερα από την με
Α.Π. 279476/31.5.2016 Εισήγηση του Τμήματος Τοπογραφικών μελετών, Απαλλοτριώσεων και Γεωγραφικών
Συστημάτων Πληροφοριών (G.I.S.).
6. Τις διατάξεις του άρθρου 7 του ν. 2576/1998 (Α΄ 25).
7. Το π.δ. 63/2005 (Α΄ 98) Κωδικοποίηση της νομοθεσίας για την Κυβέρνηση και τα Κυβερνητικά Όργανα,
αρθρ. 54 παρ. 1 και 4.
8. Τις διατάξεις του π.δ/τος 109/2014 (Α΄ 176) «Οργανισμός του Υπουργείου Υποδομών, Μεταφορών και
Δικτύων.
9. Το π.δ. 123/2016 (Α΄ 208) σε συνδυασμό με το
π.δ. 70/2015 περί μετονομασίας Υπουργείων.
10. Το π.δ. 125/2016 (Α΄ 210), Διορισμός Υπουργών,
Αναπληρωτών Υπουργών και Υφυπουργών.
11. Τις διατάξεις του αρ. 90 του ν. 4199/2013 (Α΄ 116)
με τις οποίες καταργήθηκε η υποχρέωση του ΟΣΕ Α.Ε.
για την έκδοση εγγυητικής επιστολής προς κάλυψη της
δαπάνης της απαλλοτρίωσης.
12. Την με Α.Π. 122836/2.2.2004 κοινή υπουργική απόφαση των: Υπ.ΠΕΧΩΔΕ - Υπ. Πολιτισμού - Υπ. Μεταφορών
και Επικοινωνιών, περί Έγκρισης των Περιβαλλοντικών
Όρων για το έργο: «Αναβάθμιση και εκσυγχρονισμός
του σιδηροδρομικού διαδρόμου από τον Σταθμό Πελοποννήσου στον Πειραιά (Χ.Θ.1+488) μέχρι τις Τρείς
Γέφυρες (Χ.Θ.13+179).
13. Την με αριθμό 285797/9.11.2016 αίτηση - δήλωση
της ΕΡΓΑ ΟΣΕ Α.Ε. με την οποία:
• ζητείται η κήρυξη της απαλλοτρίωσης,
• έχουν τηρηθεί οι νόμιμες προϋποθέσεις κήρυξης της
απαλλοτρίωσης
• έχει προβλεφθεί η δαπάνη της προτεινόμενης
απαλλοτρίωσης σε βάρος του ΠΔΕ - ενάριθμο ΣΕ
07890000,αρμοδιότητας Υπουργείου Υποδομών και
Μεταφορών, αποφασίζουμε:
Κηρύσσουμε την συμπληρωματική αναγκαστική απαλλοτρίωση του ακινήτου με ΑΚΠ 02 ιδιοκτησίας Καλλιόπης
Θωμοπούλου, που βρίσκεται μεταξύ των οδών Μουτσοπούλου και πεζοδρόμου Κεχαγιά του Δήμου Πειραιά, για
τις ανάγκες κατασκευής του σιδηροδρομικού διαδρόμου
από τον Πειραιά έως τις Τρείς Γέφυρες στην είσοδο του
μηχανοστασίου Αγ. Ιωάννη Ρέντη.
Η προς απαλλοτρίωση έκταση έχει εμβαδόν 563,65
τμ, και απεικονίζεται στο με αριθμ. Δ1/ΚΔ/01 κτηματολογικό διάγραμμα που συνοδεύεται από τον αντίστοιχο
κτηματολογικό πίνακα με αριθμ. Δ1/ΚΔ/01 με κλίμακα
1:500, εγκρίθηκε από τον Προϊστάμενο της Διεύθυνσης
Μελετών της ΕΡΓΟΣΕ Γ. Κοτσακά, θεωρήθηκε για το νομότυπο από τον Προϊστάμενο της Διεύθυνσης Απαλλο-
τριώσεων Τοπογραφήσεων και Γεωπληροφορικής της
Γενικής Γραμματείας Υποδομών Γ. Ντέλη στις 16.12.2016.
Η απαλλοτρίωση κηρύσσεται υπέρ της «ΟΣΕ Α. Ε.» και
με δαπάνες και μέριμνα της «ΕΡΓΟΣΕ Α.Ε.».
Η δαπάνη προεκτιμάται στο ποσό των 82.000 ευρώ
(ιδιωτική έκταση και επικείμενα) και θα βαρύνει τις πιστώσεις του ενάριθμου 2014 ΣΕ 07890000 από αμιγώς
Εθνικούς Πόρους.
Η απόφαση αυτή να δημοσιευτεί στην Εφημερίδα της
Κυβερνήσεως.
Καλλιθέα, 7 Φεβρουαρίου 2017
Ο Υπουργός
ΧΡΗΣΤΟΣ ΣΠΙΡΤΖΗΣ
Ι
Αριθμ. οικ.967
(2)
Ανάκληση συντελεσμένης συμπληρωματικής
αναγκαστικής απαλλοτρίωσης ακινήτων που
κηρύχθηκε με την κοινή υπουργική απόφαση 1086638/6504/0010/12.2.2005, ΦΕΚ 1152/
25.10.2005 τ.Δ΄, για τη διάνοιξη της Ε.Ο. Αθηνών Κορίνθου στην περιοχή της Κακιάς Σκάλας στη
χ.θ.5+900 μέχρι χ.θ.6+100 στο Δήμο Μεγάρων
(ημικόμβος Κινέττας).
α) Αρχική αναγκαστική απαλλοτρίωση ακινήτων κοινή υπουργική απόφαση 1099082/1997
(970/1997 Δ΄).
Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη τις διατάξεις:
1. Τις διατάξεις του π.δ. 63/2005 (Α΄ 98) «Κωδικοποίηση
της νομοθεσίας για την Κυβέρνηση και τα Κυβερνητικά
όργανα».
2. Της § 1 του άρθρου 12 του ν. 2882/2001 (Α΄ 17) «Κώδικας Αναγκαστικών Απαλλοτριώσεων», όπως τροποποι-
ήθηκε και ισχύει.
3. Του άρθρου 1 του ν. 653/1977 (Α΄ 214) “Περί υποχρεώσεως των παρόδιων ιδιοκτητών για τη διάνοιξη
Εθνικών οδών, αντικαταστάσεως της § 3 του άρθρου
6 του ν. 5269/1931 και ρυθμίσεως συναφών θεμάτων”.
4. Του π.δ/τος 109/2014 (Α΄ 176) «Οργανισμός του
Υπουργείου Υποδομών, Μεταφορών και Δικτύων”.
5. Τις διατάξεις του άρθρου 3 του π.δ. 70/2015
(Α΄ 114) περί Ανασύστασης και Μετονομασίας Υπουργείων σε συνδυασμό με τις διατάξεις του άρθρου 4 του
π.δ. 123/2016 (Α΄ 208) περί Ανασύστασης και Μετονομασίας Υπουργείων.
6. Τις διατάξεις του π.δ. 125/2016 (Α΄ 210) «Διορισμός
Υπουργών, Αναπληρωτών Υπουργών και Υφυπουργών».
Και αφού είδαμε:
1. Την απαλλοτρίωση που κηρύχθηκε με την κοινή
απόφαση 1099082/6849/0010/23.10.1997, ΦΕΚ 970/
1997 τ.Δ΄ για την κατασκευή αυτοκινητοδρόμου και σιδηροδρομικής γραμμής στην Κακιά Σκάλα, στην οποία
συμπεριλαμβανόταν και η ιδιοκτησία με ΑΚ 65α και
συντελέστηκε με την παρακατάθεση αποζημιώσεως
των ακινήτων σύμφωνα με την δημοσίευση της παρακατάθεσης στην Εφημερίδα της Κυβερνήσεως ΦΕΚ 136
3.2.1999 τ.Δ΄.
2. Το υπ’ αριθμ. 666/14.5.2009 έγγραφο της Κτηματικής
Υπηρεσίας Δυτ. Αττικής.
3. Το υπ’ αριθμ. Πρωτ. 96054/28.9.2016 έγγραφο του
Ταμείου Παρακαταθηκών και Δανείων, σύμφωνα με το
οποίο έχει αποδοθεί η αποζημίωση του ακινήτου με ΑΚΠ
65α που απαλλοτριώθηκε με την αρχική απαλλοτρίωση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 31/22.02.2017
κοινή υπουργική απόφαση 1099082/1997, σύμφωνα με
την 23/2016 απόφαση αναγνώρισης του Μονομελούς
Πρωτοδικείου Αθηνών.
Και επειδή:
Η αναγκαστική απαλλοτρίωση που κηρύχθηκε με την
κοινή απόφαση 1086638/6504/0010/12.2.2005, ΦΕΚ
1152/25.10.2005 τ.Δ΄, των Υπουργών Οικονομίας και Οικονομικών και Περιβάλλοντος, Χωροταξίας και Δημοσί-
ων Έργων, για την διάνοιξη της ΝΕΟ Αθηνών - Κορίνθου
στη χ.θ.5+900 έως χ.θ.6+100 στην περιοχή της Κακιάς
Σκάλας συνολικής έκτασης 115 τ.μ. (συμπληρωματική),
περιλαμβάνει μία ιδιοκτησία με ΑΚΠ 1, με τα ίδια γεωμετρικά στοιχεία και επικείμενα όπως υπήρχαν στην αρχική
αναγκαστική απαλλοτρίωση με κοινή υπουργική απόφαση 1099082/6849/0010/23.10.1997, ΦΕΚ 970/1997 τ.Δ΄
και ΑΚΠ 65α και έχει εκδοθεί γραμμάτιο παρακατάθεσης
με δημοσίευση της παρακατάθεσης στην Εφημερίδα
της Κυβερνήσεως ΦΕΚ 115/28.3.2008, αποφασίζουμε:
Την ανάκληση της συντελεσμένης συμπληρωματικής
αναγκαστικής απαλλοτρίωσης ακινήτου που κηρύχθηκε
με την κοινή απόφαση 1086638/6504/0010/12.2.2005,
ΦΕΚ 1152/25.10.2005 τ.Δ΄, των Υπουργών Οικονομίας
και Οικονομικών και Περιβάλλοντος, Χωροταξίας και
Δημοσίων Έργων, για την διάνοιξη της ΝΕΟ Αθηνών Κορίνθου στη χ.θ. 5+900 έως χ.θ. 6+100 στην περιοχή
της Κακιάς Σκάλας, συνολικής έκτασης 115 τ.μ. (συμπληρωματική) , που περιλαμβάνει μία ιδιοκτησία και ΑΚ 1,
συνολικής έκτασης εμβαδού 115,00 τ.μ., η οποία εικονίζεται με κλίμακα 1:500 στο από 19.9.2003 κτηματολογικό
διάγραμμα και στον αντίστοιχο κτηματολογικό πίνακα
της Ε.Υ.Δ.Ε. Π.Α.Θ.Ε., που θεωρήθηκε από τον Διευθυντή Κ. Δεσύπρη της Δ/νσης Απαλλοτριώσεων (Δ12) της
Γ.Γ.Δ.Ε. στις 2.12.2003, γιατί η ίδια ιδιοκτησία, με τα ίδια
γεωετρικά στοιχεία και επικείμενα είχε συμπεριληφθεί
με κτηματολογικό αριθμό ΑΚΠ 65α, στην προγενέστερη
αναγκαστική απαλλοτρίωση (κοινή υπουργική απόφαση
1099082/6849/0010/23.10.1997, ΦΕΚ 970/1997 τ.Δ΄), η
οποία είχε συντελεστεί σύμφωνα με την δημοσίευση
της παρακατάθεσης στην Εφημερίδα της Κυβερνήσεως
ΦΕΚ 136/3.2.1999 τ.Δ΄ και συνεπώς η ανακαλούμενη δεν
είναι νόμιμη.
Η απόφαση αυτή να δημοσιευθεί στην Εφημερίδα της
Κυβερνήσεως.
Καλλιθέα, 7 Φεβρουαρίου 2017
Ο Υπουργός
ΧΡΗΣΤΟΣ ΣΠΙΡΤΖΗΣ
Ι
Αριθμ. 10964
(3)
Τροποποίηση σχεδίου πόλης στα Ο.Τ.735 και
Ο.Τ.736 της περιοχής Μαχαιρίτσα της Δ.Ε. Νέας
Ιωνίας του Ενιαίου Δήμου Βόλου.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις των αρθρ. 3, 186 και 283 του
ν. 3852/2010 «Νέα Αρχιτεκτονική της Αυτοδιοίκησης
κ.λπ. (Καλλικράτης)» (ΦΕΚ 87 Α΄/2010) όπως τροποποιήθηκαν, συμπληρώθηκαν, αντικαταστάθηκαν, διορθώ-
θηκαν και ισχύουν ως σήμερα.
2. Το π.δ. 129/2010 (ΦΕΚ 222/27.12.2012 τ.Α΄) «Οργανισμός της Περιφέρειας Θεσσαλίας».
3. Την με αριθμ. πρωτ. οικ. 2899/1.9.2014 (ΦΕΚ 2474/
Β΄/17.9.2014) απόφαση του Περιφερειάρχη Θεσσαλίας
με θέμα «Αναπλήρωση Περιφερειάρχη Θεσσαλίας».
4. Τις διατάξεις του ν.δ/τος της 17.7.1923 (ΦΕΚ 228/
Α΄/16.8.1923) «περί σχεδίων πόλεων, κωμών και συνοικισμών του Κράτους και οικοδομής αυτών» όπως τρο-
ποποιήθηκαν, συμπληρώθηκαν, αντικαταστάθηκαν,
διορθώθηκαν και ισχύουν ως σήμερα.
5. Τις διατάξεις του ν. 1337/1983 (ΦΕΚ 33/Α΄/4.3.1983)
όπως τροποποιήθηκαν, συμπληρώθηκαν, αντικαταστάθηκαν, διορθώθηκαν και ισχύουν ως σήμερα.
6. Τις διατάξεις των άρθρων 152 και 154 του π.δ/τος
της 14/27.7.1999, (ΦΕΚ 580 Δ΄/1999) «Κώδικας Βασικής
Πολεοδομικής Νομοθεσίας».
7. Τις διατάξεις του άρθρου 29 του ν. 2831/2000
(ΦΕΚ 140 Α΄/2000) «Περί τροποποίησης των διατάξεων
του ν. 1577/1985 - Γ.Ο.Κ. και άλλες πολεοδομικές διατάξεις» όπως αντικαταστάθηκαν με το άρθρο 10 του
ν. 3044/2002, (ΦΕΚ 197 Α΄/2002) περί «Μεταφοράς συντελεστού δομήσεως κ.λπ.».
8. Τις διατάξεις τις παρ. 8 του άρθρου 4 του ν. 2508/1997
όπως τροποποιήθηκαν, συμπληρώθηκαν, αντικαταστάθηκαν, διορθώθηκαν και ισχύουν ως σήμερα.
9. Τις διατάξεις του ν. 4067/2012 «Νέος Οικοδομικός
Κανονισμός» (ΦΕΚ 79/Α΄/9.4.2012).
10. Την Εγκ.-43511/161/55/13.6.1988 (Εγκ.55/88)
«Οδηγίες και προδιαγραφές για τροποποιήσεις, επεκτάσεις, ρυμοτομικών σχεδίων».
11. Την Εγκ.-18894/6/5.5.2006 (Εγκ.6/06) «Άσκηση αρμοδιοτήτων πολεοδομικού σχεδιασμού».
12. Την Εγκ.-29829/14.6.2012 (Εγκ.10/2012) «Αρμοδιότητες γνωμοδότησης ΣΥ.ΠΟ.Θ.Α. Περιφερειακών
Ενοτήτων / Περιφερειών για θέματα πολεοδομικού
σχεδιασμού».
13. Τις διατάξεις του ν. 4269/2014 (ΦΕΚ Α΄ 142/2014).
14. Την από 29.7.1985 έγκριση του Γενικού Πολεοδομικού Σχεδίου του πολεοδομικού συγκροτήματος των
δήμων Βόλου, Ν. Ιωνίας (Ν. Ιωνίας, Μελισσάτικα, Φυτόκο) και των κοινοτήτων Αγριάς, Ανακασιάς, (Ανακασιά,
Κήπια) Άνω Βόλου (Άνω Βόλος, Ιωλκός) Διμηνίου, Άλλης
Μεριάς (άλλη Μεριά, Τορίτσα) και Αγ. Ονουφρίου (Μαγνησίας) (ΦΕΚ 566/Δ΄/31.10.1985).
15. Το από 26.8.1986 π.δ. περί έγκρισης της πολεοδομικής μελέτης των συνοικιών Αγίας Βαρβάρας - Αγίου
Νεκταρίου του δήμου Ν. Ιωνίας (Ν. Μαγνησίας) (ΦΕΚ
932/Δ΄/6.10.1986).
16. Το από 6.9.1994 π.δ. περί έγκρισης πολεοδομικής
μελέτης τμήματος της πολεοδομικής ενότητας ΠΕ14 (Αγ.
Βαρβάρα - Άγιος Νεκτάριος) των Δήμων Βόλου και Ν.
Ιωνίας.
17. Την Τεχνική Έκθεση του κου Ιωάννη Ταμία, Τοπογράφου Μηχ. με ημερομηνία Φεβρουάριος 2016.
18. Την υπ’ αριθμ. πρωτ. 3479/19.5.2016 αίτηση του
Ιωάννη Ταμία (με συνημμένη υπεύθυνη δήλωση της
«ΛΙΝΤΛ ΕΛΛΑΣ & ΣΙΑ Ο.Ε.»).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 31/22.02.2017
19. Την με αριθμ. πρωτ. 4482/27.6.2016 εισήγηση της
Δ/νσης Υπηρεσίας Δόμησης του Δ. Βόλου.
20. Την υπ’ αριθμ. 48/2016 απόφασης του συμβουλίου
δημοτικής ενότητας Νέας Ιωνίας.
21. Την υπ’ αριθμ. 225/2016 απόφαση της Επιτροπής
Ποιότητας Ζωής.
22. Το Τοπογραφικό Διάγραμμα με ημερομηνία Φεβρουάριος 2016, που συντάχθηκε από τον Τοπογράφο
Μηχανικό ΠΕ Ιωάννη Ταμία, θεωρήθηκε από την Υπηρεσία Δόμησης Δ. Βόλου και συνοδεύει την με αριθμ.
534/2016 απόφαση του Δ.Σ. Βόλου.
23. Την από 26.10.2016 Βεβαίωση του Αντιδημάρχου
Δόμησης, Κυκλοφοριακού Σχεδιασμού και Τεχνικών
Υπηρεσιών, με την οποία βεβαιώνεται ότι δε θίγονται
άρτια οικόπεδα, δεν υφίστανται μη άρτια οικόπεδα, δε
θίγονται οικοδομές νομίμως υφιστάμενες και δεν προκαλείται δαπάνη σε βάρος του Δημοσίου.
24. Την Αιτιολογική Έκθεση του Τμ. Πολεοδ. Σχεδιασμού του Δήμου Βόλου.
25. Το με αριθμ. πρωτ. 7550/27.10.2016 έγγραφο της
Δ/νσης Υπηρεσίας Δόμησης της Δημοτικής Ενότητας
Βόλου του Δήμου Βόλου, με το οποίο διαβιβάστηκε ο
φάκελος της προτεινόμενης ρύθμισης του θέματος και
με το οποίο βεβαιώνεται ότι κατά της υπ’ αριθμ. 534/2016
απόφασης του Δ.Σ. Βόλου δεν υποβλήθηκαν ενστάσεις
μέσα στη νόμιμη προθεσμία.
26. Το με αριθμ. πρωτ. 8482/4.11.2016 έγγραφο του
Τμήματος Χωρ. Σχεδιασμού της Δ/νσης Περιβάλλοντος
και Χωρικού Σχεδιασμού της Περιφέρειας Θεσσαλίας
προς το ΣΥ.ΠΟ.Θ.Α. Π.Ε. Μαγνησίας και Σποράδων με
το οποίο διαβιβάστηκε η από 4.11.2016 εισήγηση της
υπηρεσίας και το Τοπογραφικό Διάγραμμα που τη συνοδεύει.
27. Το απόσπασμα του Πρακτικού της 10ης/29.11.2016
Συνεδρίασης του ΣΥ.ΠΟ.Θ.Α. Π.Ε. Μαγνησίας και Σποράδων (Πράξη 86η), με το οποίο το Συμβούλιο γνωμοδοτεί
ομόφωνα ως προς την έγκριση της παραπάνω τροποποίησης.
Επειδή:
1. Έχουν υποβληθεί τα δικαιολογητικά όπως ορίζει η
εγκύκλιος 55/1988, ο ν. 4067/2012 και οι Καταργούμενες - Μεταβατικές Διατάξεις, άρθρο 6 του ν. 4315/2014.
2. Σύμφωνα με το άρθρο 1 παρ. 1.3α του ν.δ. 17.7.1923,
κάθε τροποποίηση εγκεκριμένου ρυμοτομικού σχεδίου
πρέπει να κατευθύνεται από πολεοδομικά κριτήρια και
να αποβλέπει στην θεραπεία πολεοδομικών αναγκών,
υγιεινής, συγκοινωνίας, ασφάλειας, οικονομίας και αισθητικής, τις οποίες εμφανίζει η οικιστική ανάπτυξη και
διαμόρφωση της πόλης στην εξέλιξή της.
3. Σύμφωνα με το άρθρ. 10 παρ. 4α του ν. 3044/2002,
οι τροποποιήσεις εγκεκριμένων ρυμοτομικών σχεδίων
πόλεων δεν πρέπει να επιφέρουν μείωση της συνολικής
επιφάνειας κοινόχρηστων χώρων, ούτε των αναγκαίων
κοινωφελών χώρων σύμφωνα με τα γενικά πλαίσια χρήσεων γης (ΓΠΣ, ΣΧΟΟΑΠ). Στη συγκεκριμένη περίπτωση
προκύπτει αύξηση του ισοζυγίου κοινοχρήστων χώρων
κατά 116,62 τ.μ.
4. Με την προτεινόμενη τροποποίηση πετυχαίνεται
η επέκταση μετώπου πεζοδρόμου επί της οδού Φυτόκου καθώς και σε όλο το μήκος της αδιάνοικτης οδού
ανατολικά του ενοποιημένου Ο.Τ., ενώ διασφαλίζεται
η συνέχεια του δικτύου πεζοδρόμων που υφίστανται
σύμφωνα με την πολεοδομική μελέτη της περιοχής «Μαχαιρίτσα» όπου εντάσσονται και τα Ο.Τ. 735 και Ο.Τ. 736.
Αυτό έχει σαν αποτέλεσμα την ασφαλή διέλευση των
πεζών και επιπλέων συμβάλει στην εύρυθμη λειτουργία
της αδιαμόρφωτης σήμερα οδού στην οποία εφάπτεται.
5. Με την προτεινόμενη ρύθμιση δεν προκαλείται δαπάνη σε βάρος του Κρατικού Προϋπολογισμού και του
Ο.Τ.Α και επιπλέον η ιδιοκτήτρια εταιρεία βεβαιώνει ότι
παραιτείται από οποιαδήποτε απαίτηση αποζημίωσης
αντιστοιχεί στη διαφορά αξίας των ανταλλασσόμενων
τμημάτων, βεβαιώνοντας παράλληλα (με το 18 σχετ.) την
αποκλειστική της επιβάρυνση σε τυχόν προκύπτοντα,
συμβολαιογραφικά έξοδα, αποφασίζουμε:
1. Την έγκριση της τροποποίησης σχεδίου πόλης στα
Ο.Τ. 735 και Ο.Τ. 736 της περιοχής Μαχαιρίτσα της Δ.Ε. Νέας
Ιωνίας του Ενιαίου Δήμου Βόλου σύμφωνα με το τοπογραφικό διάγραμμα που συνοδεύει την παρούσα απόφαση
και του οποίου αντίτυπο σε φωτοσμίκρυνση δημοσιεύεται
ακολούθως στην Εφημερίδα της Κυβερνήσεως.
2. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
3. Επιτρέπεται η υποβολή προσφυγής στον Γενικό
Γραμματέα Αποκεντρωμένης Διοίκησης Θεσσαλίας και
Στερεάς Ελλάδας μέχρι συστάσεως της αυτοτελούς Υπηρεσίας εποπτείας ΟΤΑ (Ελεγκτής Νομιμότητας), μόνο για
Παράβαση του νόμου, σύμφωνα με τις διατάξεις 227
του ν. 3852/2010 (ΦΕΚ 87/Α΄/2010) και σε προθεσμία
δέκα πέντε (15) ημερών, από τη δημοσίευσή της ή την
ανάρτησή της στο διαδίκτυο ή από την κοινοποίησή της
ή αφού έλαβε γνώση αυτής.
Η απόφαση αυτή με το σχεδιάγραμμα που την συνοδεύει να δημοσιευθεί στην Εφημερίδα της Κυβερνήσεως.
Λάρισα, 22 Δεκεμβρίου 2016
Ο Περιφερειάρχης
ΚΩΝΣΤΑΝΤΙΝΟΣ ΑΓΟΡΑΣΤΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 31/22.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 31/22.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 31/22.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 31/22.02.2017
Την ευθύνη για την εκτύπωση, διαχείριση και κυκλοφορία των φύλλων της Εφημερίδας
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Tυπογραφείο
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών
αναγκών του Δημοσίου. (ν. 3469/2006, Α΄ 131).
ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των ΦΕΚ διατίθεται δωρεάν από την ιστοσελίδα www.et.gr. Για
τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη συμπλήρωση ειδικής φόρμας.
Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα
ΚΕΠ, ενώ για ετήσια συνδρομή από το τμήμα Συνδρομητών. Tο κόστος για ασπρόμαυρο ΦΕΚ
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο
κατά 0,30€ για κάθε επιπλέον οκτασέλιδο ή μέρος αυτού.
Τρόπος αποστολής κειμένων προς δημοσίευση
-  Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς
του δημόσιου τομέα, αποστέλλονται στην διεύθυνση webmaster.et@et.gr με  χρήση
προηγμένης ψηφιακής υπογραφής και χρονοσήμανσης.
-  Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική διεύθυνση dds@et.gr με τη χρήση απλού ηλεκτρονικού ταχυδρομείου.
-  Κατ’ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογραφή, μπορούν να αποστέλλουν ταχυδρομικά ή να καταθέτουν  με εκπρόσωπό τους κείμε-
να προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης.
Πληροφορίες σχετικά με την αποστολή/κατάθεση εγγράφων προς δημοσίευση, την
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συνδρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). Τον ΚΑΔ εκδίδει το Εθνικό Tυπογραφείο για όλα τα κείμενα που πληρούν τις προ-
ϋποθέσεις δημοσίευσης.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους
αλληλογραφίας, κ.ά. Επίσης σχεδιάζει και κατασκευάζει σφραγίδες.
EΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας:  helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr

[Source: 20171500031.pdf | Tokens: 18767]